Referat fra afdelingsbestyrelsesmøde afd. 403 onsdag den 19. marts kl. 19.00

Til stede Lene – Günes – Jens – Carina – Lene – Steen, samt suppleant Katja.

Der var sat opslag i tavlerne om at beboerne kunne komme mellem kl. 18.00 og 19.00 og hilse på bestyrelsen, samt se vores istandsatte festlokale.

Der dukkede en lille del beboere op til lidt kaffe / sodavand og en snak. Alle var tilfredse med festlokalet som Per har knoklet med at få klar efter den store vand/kloak skade.

Vedr. vores kloak har vi haft rådgiver på, og der skal indhentes nogle tilbud, men det er frygteligt dyrt.

Status på opdaterings brik på gavlen af blok F (vaskeriblok nr. 39-40-41) Vi håber den er klar inden sommerferien.

Affald på opgange er stadig ikke tilladt ifølge brandmyndighederne.

Det er uforståeligt at man skal være vidende om at ens nabo er ligeglad med reglerne?

Bestyrelsen og Per er enige om at nedlægge pentanbanen, vi vil ikke bruge penge på den.

Bestyrelsens rådighedsbeløb blev godkendt.

Bestyrelsen blev enige om at sende forslag vedr. køkken renovering til afdelingsmødet i efteråret, så fremtidige køkken udskiftninger bliver i puljer ligesom badeværelserne.

Nogle af vores tagrender er utætte, det var ikke meningen da vi valgte den model i sin tid. De skulle sagtens holde tagets levetid ud sagde leverandøren den gang? Ak ak

Mvh. Bestyrelsen